Waterbury man helped pioneer lacrosse in Israel, played on inaugural national team - The Middletown Press
Waterbury man helped pioneer lacrosse in Israel, played on inaugural national team Visie kry vinnig wiele | Netwerk24
Visie kry vinnig wiele
Prof. Francis Petersen, rektor van die Universiteit van die Vrystaat, en Montseng Tsiu, LUR vir gesondheid in die Vrystaat, by die oorhandiging van die mobiele kliniek. Foto: Mlungisi Louw
Die Vrystaatse LUR vir gesondheid se visie om basiese gesondheidsdienste na die mense terug te bring het op Dinsdag 31 Julie ’n hupstoot gekry nadat die Universiteit van die Vrystaat (UV) se mediese fakulteit ’n mobiele kliniek aan die departement oorhandig het.
Montseng Tsiu, die LUR, het by die oorhandiging gesê sy is opgewonde om so ’n kosbare geskenk te ontvang.
“Die geskenk bring my nader aan my visie om basiese gesondheid na die mense te bring. Vennootskappe soos dié met die universiteit help ons om dié visie ’n werklikheid te maak.
“Ons het hulp nodig, ons kan nie alleen die werk gedoen kry nie.
“Deur samewerking kan ons basiese dienste lewer.”
Prof. Francis Petersen, UV-rektor, sê die vennootskap gee hulle die geleentheid om met die gemeenskap, in die gemeenskap te werk.
Volgens dr. René Botha, koördineerder van gemeenskapsgegronde onderrig en landelike gesondheid by die UV se mediese fakulteit, wil hulle met dié mobiele kliniek gehalte-gesondheidsorg aan mense in die Kopanong- en Gariep- munisipale gebied bring.
– Kaydene Davids, Netwerk24